R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455


HOTĂRÂREA
Nr. 59 / 2021
privind aprobarea contribuţiei la ”Fondul de solidaritate” pentru ajutorarea persoanelor afectate de fenomene meteo extreme, a pandemiilor sau a altor fenomene meteo extreme de forță majoră, care pot avea ca efect vătămarea vieții omenești, boală incurabilă, distrugerea de bunuri materiale, mobile sau imobile ale cetățenilor sau instituțiilor publice

           Consiliul Local al Comunei Orlat , Judeţul Sibiu , întrunit în şedinţă ordinară la data de  21.09.2021, 
          În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,  
         Având în vedere:
· Calitatea Comunei Orlat județul Sibiu, de membru al Asociației Comunelor din România
· Ținând cont de Hotărârea nr.8 privind aprobarea constituirii „Fondului de solidaritate” la nivelul Filialei Județene Sibiu a ACoR și contribuția minimă pentru constituirea și susținerea acestuia, în suma de minim 1000 lei/an/UAT, adoptată la Sibiu, în data de 05.08.2021 de către Adunarea Generală a Filialei Județene Sibiu a ACoR ;
· Referatul de aprobare nr.  7039/15.09.2021, întocmit de către primarul Comunei Orlat;
· Referatul de specialitate nr. 7038/15.09.2021 întocmit de către Compartimentul financiar-contabil;
          Având avizul comisiilor de specialitate constituite la nivelul autorităţii deliberative din Comuna Orlat , 
	          În baza legislației în vigoare și în  conformitate cu prevederile art.129 alin. 2 lit e și alin. 9 lit. a , art. 139 alin. (1) din OUG nr. 57/2019 privind Codul administrativ, cu modificările şi completările ulterioare,  
H O T Ă R Ă Ş T E :  

Art.1: Se aprobă, contribuţia proprie a Comunei Orlat, judetul Sibiu, în calitate de membru al Filialei Județene Sibiu a ACoR la ”Fondul de solidaritate”, constituit la nivelul Filialei Județene Sibiu ACoR., pentru ajutorarea persoanelor afectate de fenomene meteo extreme, a pandemiilor sau a altor cazuri de forță majoră, care pot avea ca efect vătămarea vieții omenești, boala incurabilă, distrugerea de bunuri materiale mobile sau imobile ale cetățenilor sau instituțiilor publice.

Art.2: Se aproba susținerea financiară a “Fondului de Solidaritate” cu gestiune contabilă distinctă, în suma de minim 1000 lei/an. Plata acestei contributii se realizeaza anual, în baza notificării de plata emisă de către Compartimentul financiar-contabil al Filialei Județene Sibiu ACoR. începând cu luna septembrie 2021.
  
Art.3( 1 ) : Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţă prin grija secretarului general al comunei Orlat .
            ( 2 ) : 	  Se încredinţează primarul Comunei Orlat şi Compartimentul Contabilitate cu ducerea la îndeplinire a dispoziţiilor prezentei hotărâri .  
                                                                  
Adoptată la Orlat , data : 21 septembrie 2021

          PREŞEDINTE DE ŞEDINŢĂ ,                                         CONTRASEMNEAZĂ , 
                  CONSILIER:                                           SECRETAR GENERAL COMUNA ORLAT , 
            TOPÎRCEAN ELENA                                               VULEA MONICA - ELENA

    7EX: 1 EX DOSAR ŞEDINŢĂ
          1 EX INSTITUŢIA PREFECTULUI  
          1 EX PRIMAR
          1 EX DOSAR HCL 
          1 EX SECRETAR GENERAL
          1 EX Filiala Judeţeană Sibiu a Asociaţiei Comunelor de România
          1 EX CONTABILITATE 

